Ású Édom: Éyə Ǹtondôbə Sabaod a kɔ́bɔ̄ ná: Yə fəg e ngə́lə fɔ́ɔ́ á Témân ? Yə ebui fəg é man yǎ ábə mim̀fəfə́g ? Yə fəg ě man yǎ bɔ̄ âbum ? 8Ǎ bǒd yā Dedân túbán, lúmān mvús, kəlán sɔbɔ ḿbəŋ amú māzu kúb Esau ámalá á nyɔ́l ábōg éndə̄gə́lə́ dzíé, abǒg yā á bələ́ nâ a tíege ndɔ́ŋ yǎ mim̀bɔán míé á kwí yǎ. 9Ngə́ bəkwé bə́ wɔ̂n bə́ sɔ́ ábə wa, bâyǐ kig líg tɔ mǎn dzóm yǎ á wɔ́ndi. Ngə́ miḿwúwúb mí sɔ́ ai alú, myâyi bɔ́ ézəzam ésə̄ é ńkə̄lə́g. 10Amú mǎmə̄n mayi sɔ́dī Esau á nə́ŋə́lé, makúli ákúmá ásə̄ yā məsoé. A sə́ kīg fə dzǎm sɔbɔ, ayɔŋ díé lə́ dzáŋ yǎ, bəbə́nyāŋ ai bəmvóé bóé dzam də́dā, bə́ man yǎ ! 11Tə wasáŋan ású bān nyūí bóe, mayi bɔ̌ naa bə́ nyiŋ, miǹkús míe mí fīdígī fə ma. 12Amú, éyə Ǹtondôbə a kɔ́bɔ̄ ná: Ébá bə́ yəǎn kig nyú kɔ́b, bâyi dzɔ nyú təge səlan, wǎyǐ kig laŋan nálā təge ai endə́gələ, wayi dzɔ nyú m̀bəmbə ǹyúán.